
                                                 Nr.23/293/2006
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru modificarea şi completarea Ordonanţei Guvernului nr. 89/2004 privind unele măsuri pentru constituirea şi utilizarea eficientă a veniturilor cu destinaţie specială în sectorul energetic, transmis cu adresa nr.P.L.X 964 din 18 decembrie 2006.



În raport de obiectul şi conţinutul său,proiectul de lege face parte din categoria legilor ordinare.



În conformitate cu prevederile art. 75 din Constituţia României, republicată, Camera Deputaţilor este Cameră decizională.
PREŞEDINTE,

Iulian Iancu

    Nr.23/293/2006
R A P O R T

asupra proiectului de Lege pentru modificarea şi completarea Ordonanţei Guvernului nr. 89/2004 privind unele măsuri pentru constituirea şi utilizarea eficientă a veniturilor cu destinaţie specială în sectorul energetic


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, cu proiectul de Lege pentru modificarea şi completarea Ordonanţei Guvernului nr. 89/2004 privind unele măsuri pentru constituirea şi utilizarea eficientă a veniturilor cu destinaţie specială în sectorul energetic, transmis cu adresa nr.P.L.X 964 din 18 decembrie 2006, înregistrată la comisie sub nr.23/293 din 19 decembrie 2006.



Senatul a adoptat, în şedinţa din 6 decembrie 2006, proiectul de lege care provine dintr-o propunere legislativă iniţiată de un grup de 11 parlamentari din Grupul parlamentar al PSD.



Comisia pentru buget, finanţe şi bănci şi Comisia juridică, de disciplină şi imunităţi au avizat favorabil proiectul de lege, cu avizele nr. 828 din 12 februarie 2007, respectiv nr. 31/1514 din 19 decembrie 2006.


Consiliul Legislativ, cu avizul nr. 1088 din 20 iulie 2006, a avizat favorabil propunerea legislativă, formulând observaţii şi propuneri.


Guvernul, prin punctul său de vedere nr.2640 din 29 august 2006, nu susţine adoptarea propunerii legislative în forma prezentată. 


Proiectul de lege are ca obiect de reglementare modificarea şi completarea art. 2 şi modificarea art. 6 din Ordonanţa Guvernului nr. 89/2004 privind unele măsuri pentru constituirea şi utilizarea eficientă a veniturilor cu destinaţie specială în sectorul energetic, aprobată cu modificări prin Legea nr. 529/2004 şi are ca scop crearea cadrului legal care să îi oblige pe agenţii care preiau reţelele de transport şi de distribuţie a energiei electrice disponibilizate de către operatorii economici de stat, ca urmare a aplicării programelor de restructurare, de a prelua în egală măsură şi obligaţiile agenţilor anteriori, pentru eliminarea riscului ca unii consumatori casnici să rămână fără energie electrică, cât şi prelungirea termenului de aplicabilitate a Ordonanţei Guvernului nr. 89/2004.


Membrii Comisiei pentru industrii şi servicii au examinat proiectul de lege în şedinţa din 13 februarie 2007 şi au hotărât, în unanimitate, respingerea proiectului de lege, având în vedere că Ordonanţa Guvernului nr. 89/2004 şi-a încetat aplicabilitatea la data de 31 decembrie 2006, iar prevederile proiectului de lege sunt de natură să creeze o situaţie favorizantă pentru anumite persoane.



La lucrările comisiei au fost prezenţi 18 de deputaţi din totalul de 21 de membri ai comisiei.
                    Din partea Ministerului Economiei şi Comerţului au participat, ca invitaţi, domnul Darius Meşca – secretar de stat şi doamna Adina Fer – consilier.


În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

                        PREŞEDINTE,                                         SECRETAR,
                          Iulian Iancu                                            Aurelia Vasile
Consilier parlamentar,
Silvia Vlăsceanu

